open-index/open-wikipedia-markdown huggingface dataset:
Vasilijus Griazevas

**Vasilijus Griazevas** (; g. 1928 m. kovo 4 d. – 2008 m. spalio 1 d.) – tarybinis automatinių šaulių ir artilerijos ginklų konstruktorius.

1945 m. įstojo į Tulos mechanikos instituto Mašinų gamybos fakultetą, kurį baigė 1951 m. Paskirtas į 61-ąjį mokslinio tyrimo institutą () Podolske (Rusija, Maskvos sritis), kur dirbo techniku, vyresn. inžinieriumi, skyriaus viršininko pavaduotoju, vyriausiuoju konstruktoriumi.

1966 m. perkeltas į Prietaisų gamybos konstravimo biurą viršininko pavaduotoju ir vyriausiuoju konstruktoriumi.

Pats kūrė ir vadovavo kuriant daug greitašaudžių automatinių GŠ patrankų modelių, skirtų aviacijai, laivų ir antžeminėms priešlėktuvinėms sistemoms, BMP-3 pabūklą 2А72, daug šaulių ginklų (pvz., pistoletas GŠ-18). Šiuo metu Rusijos ginkluotosios pajėgos naudoja vien tik V. Griazevo konstrukcijos mažakalibres automatines patrankas.

V. Griazevas buvo Tulos valstybinio universiteto Automatinių mašinų skaičiavimų ir projektavimo katedros vedėjas, profesorius. Parašęs virš 50 darbų automatinės šaulių ir artilerijos ginkluotės projektavimo ir tyrimų, ginkluotės efektyvumo, patvarumo, veiksnumo didinimo klausimais, 240 išradimų autorius. Tikrasis Rusijos Inžinerijos akademijos ir Rusijos raketų ir artilerijos mokslų akademijos narys.


File:GSh-301 cropped.jpg|Aviacinė patranka GŠ-30-1
File:GSh-23L cannon.jpg|Aviacinė patranka GŠ-23
|Aviacinė patranka GŠ-6-23
File:GSh-18 06.jpg|Pistoletas GŠ-18
File:BMP-3 in Russian service (3).jpg|Rusijos kariuomenės BMP-3. Mažesnio kalibro patranka - V. Griazevo 2A72


## Apdovanojimai
* Socialistinio darbo Didvyris
* Lenino ordinas, Spalio revoliucijos ordinas, III-io laipsnio ordinas „Už nuopelnus Tėvynei“.
* TSRS Valstybinė premija (1968, 1976)
* Rusijos Valstybinė premija (1998, 1999)
* S. Mosino premija (1966, 1975, 1981, 1986)

## Nuorodos
* Василий Петрович Грязев
Paranoja (filmas)

**Paranoja** () – 2000 m. JK trileris, kuriame pagrindinį vaidmenį atlieka Džesika Alba. Peržiūros amžiaus riba : N-14.

Filmo premjera įvyko 2000 m. kovo 30 d. Briuselio tarptautiniame fantastinių filmų festivalyje ().

## Siužetas

Kloja – kylanti Londono mados žvaigždė, bet jos asmeninį gyvenimą trikdo keisti vakariniai skambučiai, kai po darbo ji grįžta namo. Mat kainynas Klaivas, gyvenantis prieš jos langus, dievina Kloją ir vakarais stebi ją žiūronais pro langą. Netikėta naujo Klojos draugo Braino dovana ir pakvietimas su draugais praleisti laiką vakarėlyje nuošaliame užmiesčio name, kaip tik tai, ko reikia Klojai.

Bet keistas užmiesčio namas, jo gyventojai ir dar keistesnės jų rengiamos nakties pramogos. Prabudusi naktį, Kloja aptinka vaizdo kasetę su vakarėlyje filmuotais vaizdais. Kloja supranta, kad tais kuriais ji pasitikėjo labiausiai, kelia jai didžiausią pavojų…

## Aktoriai
* Džesika Alba – Kloja
* Aijenas Glenas – Stenas
* Džina Triplhorn – Steno žmona Rišel
* Ivenas Bremneras – Steno sūnus Gordanas
* Miša Barton – Steno dukra Teresa
* Kevinas Votlis – Klojos kaimynas Klaivas
* Oliveris Milbernas – Tobis
* Džeimsas Benonas (James Bannon) – Klojos draugas Brainas
ir kt.

## Išnašos
The Cross of Changes

**The Cross of Changes** („Pasikeitimų kryžius“) – 1993 m. išleistas studijinis grupės Enigma albumas. Šiame albume įtrauktas ir žymiausias Enigmos kūrinys *[[Return to Innocence]]*. Kiti singlai: *Age of Loneliness, The Eyes of Truth, Out from the Deep*.

Albumas topuose pasiekė šias vietas: JK – 1, Vokietijoje, Norvegijoje – 5, JAV – 9.

## Dainos
**Return To Innocence** („Sugrįžimas į nekaltybę“) tapo labai populiariu singlu daugelyje valstybių: 10-yje šalių užėmė pirmą vietą topuose, JAV topuose buvo 4, JK – 3, Vokietijoje, Nyderlanduose, Šveicarijoje – 5.

Dainoje skamba supaprastinta Taivano aborigenų daina „Jubilant Drinking Song“, kurią atliko duetas Difang ir Igay Duana. Anglišką vokalinę dalį atliko Sandra Cretu. Daina išpopuliarėjo po 1996 m. Atlantos olimpinių žaidynių reklaminio klipo.

Return To Innocence vaizdo klipas nufilmuotas Malagoje. Jame vaizduojamas žmogaus gyvenimas atbulai: pradedant mirtimi po kriaušės medžiu, baigiant gimimu.

Return To Innocence melodija skamba filmuose *Exit to Eden, Man of the House, The Outer Limits, My So-Called Life, Cold Case*.

### Originalus albumas
# „Second Chapter“ (Curly M.C.) – 2:16
# „The Eyes of Truth“ (Curly) – 7:13
# „Return to Innocence“ (Curly / Kuo Ying – nan / Kuo Hsiu – chu) – 4:17
# „I Love You… I’ll Kill You“ (Curly, David Fairstein) – 8:51
# „Silent Warrior“ (Curly) – 6:10
# „The Dream of the Dolphin“ (Fairstein) – 2:47
# „Age of Loneliness (Carly’s Song)“ (Curly) – 5:22
# „Out from the Deep“ (Curly / Morsman / Pierlejewski) – 4:53
# „The Cross of Changes“ (Curly) – 2:23

### Speciali ribota versija

: 10. „Return to Innocence (Long & Alive Version)“ (Curly M.C.) – 7:07
: 11. „Age of Loneliness (Enigmatic Club Mix)“ (Curly M.C.) – 6:23
: 12. „The Eyes of Truth (The Götterdämmerung Mix)“ (Curly M.C.) – 7:18

## Kūrėjai
* Andreas Harde (įrašytas kaip *Angel X*) – vokalas
* Michael Cretu (įrašytas kaip *Curly M.C.*) – vokalas, balsas, prodiuseris, garso aranžuotojas
* Sandra Cretu – vokalas
* Peter Cornelius – gitara
* Jens Gad – gitara
* Louisa Stanley – vokalas, balsas
Remigijus Vilkaitis

**Remigijus Vilkaitis** (g. 1950 m. gegužės 24 d. Meiliūnuose, Vilkaviškio rajone) – lietuvių aktorius, teatro pedagogas, buvęs kultūros ministras.

## Biografija
1967 m. Remigijus Vilkaitis baigė Kybartų K. Donelaičio vidurinę mokyklą. 1967–1971 m. tarnavo sovietinėje armijoje. 1971–1975 m. mokėsi vaidybos Lietuvos valstybinėje konservatorijoje. Ją pabaigęs buvo priimtas į Lietuvos valstybinį Jaunimo teatrą, kuriame dirbo iki 2000 m.

Nuo 2000 m. dirba Oskaro Koršunovo teatre bei dalyvauja įvairiuose nepriklausomuose projektuose, filmuojasi Lietuvos kino studijoje. Penketą metų dėstytojavo Lietuvos muzikos akademijoje ir Vilniaus konservatorijoje.

Apie 20 metų užsiėmė įvairiais Lietuvos televizijos bei privačių TV kanalų projektais, sukūrė daug personažų laidose „Dviračio žynios“ ir „Dviračio šou“. Žymiausias jų – verslininko, politiko Viktoro Uspaskicho prototipas – Agurkichas. Realizavo du pastatymus Lietuvos radijuje. Režisavo Homero „Iliadą“ Lietuvos Muzikos akademijos Mokomajame teatre, Dario Fo „Anarchisto mirtis“ bei „Perpetum mobile“ pagal A. Čechovo apsakymus Valstybiniame Jaunimo teatre.
Remigijus Vilkaitis turi didžiulę aktorinę patirtį. Oskaro Koršunovo teatre yra sukūręs kelis ryškius vaidmenis: Tėvo „Ugnies veide“, gydytojo Stravinskio ir prokuratoriaus Piloto „Meistre ir Margaritoje“, fra Lorenco „Įstabiojoje ir graudžiojoje Romeo ir Džuljetos istorijoje“.

## Filmografija
* 1973 – Ties riba, rež. Raimondas Vabalas
* 1976 – Saulius. Sodybų tuštėjimo metas, rež. Almantas Grikevičius
* 1978 – Pasigailėk mūsų, rež. Algirdas Araminas
* 1978 – Nebūsiu gangsteris, brangioji, rež. Algimantas Puipa
* 1984 – Čia mūsų namai, rež. Saulius Vosylius, LRT
* 1984 – Viliaus pažįstamas. Sūnus paklydėlis, rež. Marijonas Giedrys
* 1986 – Mašu, benamis. Mesje!, rež. Michailas Jevdokimovas, LKS
* 1988 – Vilius Karalius, telefilmas, rež. Vidmantas Bačiulis
* 1994 – Nepaprasti Tučkaus ir jo viršininko nuotykiai. „Paslaptingas 2“, rež. A. Gricius., V. Lekavičius
* 1997 – Mėnulio Lietuva, rež. Gytis Lukšas
* 2007 – Mano tėvas, rež. Marius Ivaškevičius
* 2008 – Milius. Broliai, rež. Valdas Babaliauskas, Valdas Stripinis, Linas Paugis.
* 2017 – Korsakas. Emilija iš Laisvės alėjos, rež. Donatas Ulvydas

## Politinė, visuomeninė veikla
Remigijus Vilkaitis yra daugelio publikacijų ir kritinių straipsnių autorius. Paruošė literatūrines kompozicijas „Dievo rykštė ir malonė" (apie A. Baranauską) ir „Ir žib viduj tamsios nakties“ (apie M. Mažvydą). Rengia spaudai knygą apie aktorių Vladą Fedofą-Sipavičių (1902–1992).

R. Vilkaitis buvo įsteigęs „Duonos valgytojų“ partiją, balotiravosi į prezidento postą per 1993 metų rinkimus norėdamas atkreipti visuomenės dėmesį į Lietuvos politiką. Tačiau rimtai kovai dar neprasidėjus atsiėmė savo kandidatūrą ir palaikė Stasį Lozoraitį (jaunesnįjį).

Nuo 2008 m. gruodžio 9 d. LR kultūros ministras („Tautos prisikėlimo partijos“ teikimu).

## Šaltiniai

|-
AGOVV Apeldoorn

**AGOVV Apeldoorn** – Nyderlandų futbolo klubas  iš Apeldorno.

## Istorija

## Pasiekimai

## Išnašos

## Nuorodos
* Oficiali klubo svetainė
* facebook paskyra
FC Blauw-Wit Amsterdam

**Amsterdamo „Blauw-Wit“** – Nyderlandų futbolo klubas iš Amsterdamo.

## Istorija

1972–1983 m. buvo prisijungęs prie FC Amsterdam klubo.

## Pasiekimai

## Išnašos

## Nuorodos
* RSSSF duomenų bazė
FC Eindhoven

**Eindhoveno FC** – Nyderlandų futbolo klubas  iš Eindhoveno.

## Istorija
Klubas buvo įkurtas 1909 m. lapkričio 16 d. kaip EVV (*Eindhovense Voetbal Vereniging*). Klubo spalvos buvo mėlyna ir balta.

Rungtyniavo *Brabantse Voetbalbond*, regioninėje lygoje, bet po poros metų jie pradeda žaisti NVB, Nacionalinėje lygoje. 

1921 m. E.V.V. susiliejo su Gestel (vietine komanda) ir pakeičia pavadinimą į EVV Eindhoven. 

1937 m. Eindhoveno komanda laimėjo KNVB Beker (1937), o 1939 m. tapo Pietų regiono 1-ojo diviziono nugalėtojais. Dėl Nyderlandų čempionų titulo kovojo finale su tokiomis komandomis kaip DWS, NEC, Ajax ir Achilles 1894. galutinėje ekipų rikiuotėje jie užėmė 4 vietą.

1954 m. tapo profesionaliu futbolo klubu, kuris rungtyyniavo Eredivisie iki 1957 m., kai iškrito į Eerste divisie. 1969 m. iškrito į Tweede divisie.

## Stadionas

Jan Louwers Stadion – daugiafunkcis stadionas Eindhoveno miesto Stratumo rajone, Nyderlanduose. 

Anksčiau stadionas turėjo peleninę trasą su lenktomis, molinėmis ir sienomis apmūrytomis tribūnomis šiaurinėje ir pietinėje pusėse. Tuo metu galėjo priimti iki 18 000 lankytojų.

Šiuo metu dažniausiai naudojamas futbolo rungtynėms. Namų rungtynes jame žaidžia FC Eindhoven. Jong PSV jį naudojo kaip atsarginį stadioną.

Stadionas talpina 4 200 žmonių. Stadionas pavadintas Jano Louwerso vardu.

## Apranga
; Sportinės aprangos pokyčiai.
* Namuose žaidžia balta mėlyna juoda apranga. 

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
MVV Maastricht

**Mastrichto MVV** – Nyderlandų futbolo klubas iš Mastrichto.

## Istorija
1902 m. įkurta Mastrichto futbolo komandą. tuo metu vadinosi MVC (Mastrichto futbolo klubas). Jie dažnai keitė pavadinimą. Dabartinis jų pavadinimas MVV (*Maastrichtse Voetbal Vereniging*) žinomas nuo 1908 m.
 
Nuo 1902 m. iki 1976 m. MVV nuolat žaidė aukščiausiose Nyderlandų lygose. 

## Apranga
; Sportinės aprangos pokyčiai.
* Namuose žaidžia balta raudona apranga. 

## Pasiekimai

## Sezonai

|}

## Lietuviai
* Tomas Daumantas, saugas 2001–2003 m.

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
ASC de Volewijckers

**Amsterdamo „Volewijckers“** – Nyderlandų futbolo klubas iš Amsterdamo. 

## Istorija

1974 m. prisijungė prie FC Amsterdam komandos, tačiau išliko mėgėjišku klubu.

## Pasiekimai

## Išnašos

## Nuorodos
*
FC Volendam

**Volendamo FC** – Nyderlandų futbolo klubas iš Volendamo.

## Istorija
Klubas ištakos siekia 1920 m., kai buvo įkurtas tuometinis Viktorija klubas. 1923 m. pakeitė pavadinimą į RKSV Volendam. 

1977 m. atsiskyrė nuo pagrindinio klubo ir tapo profesionaliu klubu FC Volendam. 

## Apranga
; Sportinės aprangos pokyčiai.
* Namuose žaidžia juoda oranžine apranga. 

## Stadionas

Namų rungtynes žaidžia 6 984 žmonių talpinančiame „Kras“ stadione.

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
Trakų Vokės geležinkelio tiltas

**Trakų Vokės geležinkelio tiltas** – metalinis santvarinis geležinkelio tiltas per Vokės upę Vilniaus pietvakariniame pakraštyje, šalia Trakų Vokės. Vienas aukščiausių Lietuvos tiltų (aukščiausias – Lyduvėnų tiltas). Kultūros paveldo objektas (unikalus Nr. ). Už kelių šimtų metrų į rytus nuo tilto įrengta Vokės geležinkelio stotelė.

## Istorija

Pirmasis tiltas pastatytas 1862 m. tiesiant Peterburgo-Varšuvos geležinkelio liniją, bet per abu pasaulinius karus buvo susprogdintas ir jiems pasibaigus atstatytas. I pasauliniame kare susprogdintą tiltą 1916 m. atstatė vokiečių kariniai padaliniai ir firma „Hein, Lehmann & Co.“, tiltas buvo 80 m ilgio. Dabartinis tiltas pastatytas 1924 m. Lenkijos iniciatyva (inžinierius – A. Skarževičius), jį atstatė Lenkijos viešųjų darbų ministerijos Kelių departamentas. Po II pasaulinio karo tiltą atstatė sovietų armijos inžinerinis dalinys.

1996 m. tiltas įtrauktas į Kultūros paveldo registrą. 2006 m. plieninės tilto sijos pakeistos naujomis, 2015 m. atliktas ir kapitalinis tilto remontas.

## Šaltiniai
Volkswagen Passat B3

**Volkswagen Passat B3** – vidutinės klasės automobilis, gamintas 1988–1993 m. Trečiosios kartos VW Passat Europoje buvo pristatytas 1988 metais, Šiaurės Amerikoje – 1990 m. ir 1995 m. Pietų Amerikoje. B3 yra pirmas Passat modelis, kuriam VW sukūrė atskirą platformą (anksčiau buvo naudojama bendra platforma su Audi). Automobilis buvo gaminamas su dviejų tipų kėbulais: sedanas ir universalas.

## Komplektacijos
Buvo siūlomos trejos VW Passat B3 komplektacijos: CL (standartinė komplektacija), GL (komforto komplektacija), GT (sportinė komplektacija). Taip pat buvo gaminamos specialios VW Passat B3 modifikacijos: Arriva, Exclusive, Comfort Edition, Trend, Synchro ir kt. Į CL modifikaciją buvo montuojami geltonos spalvos priekiniai posūkių žibintai, į GL ir GT – baltos spalvos. Vėlesni VW Passat B3 modeliai buvo komplektuojami su pirmyn ir atgal slankiojančiomis bei nulenkiamomis galinėmis sėdynėmis.

Tiek CL, tiek GL bei GT buvo galima užsisakyti su šia papildoma įranga:
* oro kondicionieriumi / klimato kontrole
* elektriniais langų kėlikliais priekyje ir gale (su vaikų apsauga)
* tachometru
* borto kompiuteriu ir skaitmeniniu odometru
* elektra valdomu stoglangiu
* apsaugos sistema
* reguliuojama vairo padėtimi
* odiniu / veliūriniu salonu su reguliuojamu priekinių sėdynių aukščiu (bei galinių sėdynių pokrypiu)
* šildomomis sėdynėmis
* alkūnių atrama
* autopilotu
* priekine oro pagalve vairuotojui ir keleiviui
* priekinių žibintų apiplovimo sistema
* šildomais priekinio stiklo apiplovimo purkštukais
* Garso aparatūra.

## Saugumo sistemos
Savo gamybos laikotarpiu VW Passat B3 turėjo pagrindines saugumo sistemas: ABS, saugos diržų įtempiklius, oro pagalves (nuo 1992 m.). Galingesniems modeliams buvo skirta elektroninė diferiancialo blokavimo sistema, užtikrinanti geresnį sukibimą esant slidžiai kelio dangai. Galingiausia Passat modifikacija su 2,8L VR6 varikliu turėjo jau 5 skyles po 112 mm tarpus ratuose, kas sąlygojo didesnį saugumą prie didesnių apkrovų.

## Varikliai
VW Passat B3 turėjo labai plačią variklių gamą.
* Benzininiai varikliai: 1,6L (nuo 53kW – 55kW), 1,8L (55kW – 100kW), 2,0L (82kW – 100kW) ir 2,8L (128kw VR6).
* Dyzeliniai varikliai: 1,6L TD (59kW), 1,9 D (50kW) ir 1,9 TD (55kW).
Taip pat reikėtų paminėti kelis išskirtinius trečios kartos VW Passat variklius. Pirmasis variklis vadinamas G60 (taip pat buvo montuojamas į VW Corrado) 1,8 L darbinio tūrio variklis turintis net 118kW galią. Antrasis 2,8L VR6 – pats galingiausias variklis, kuris buvo montuojamas į VW Passat B3. Ši 6 cilindrų jėgainė išvysto .
PEC Zwolle

**PEC Zwolle**, o pilnu pavadinimu **Prins Hendrik Ende Desespereert Nimmer Combinatie Zwolle** – Nyderlandų futbolo klubas iš Zvolės.

## Istorija
Klubo ištakos siekia 1910 m. birželio 12 d., kai buvo įkurtas klubas. Tuo metu vadintas PH EDN Combinatie (PH EDN) santrumpa. Klubas buvo suformuotas susijungus Prins Hendrik (įkurtas 1906 m. balandžio 1 d.) ir Ende Desespereert Nimmer (1904 m.). Profesionalius futbolo klubu tapo nuo 1955 m. vasario 23 d. 

Klubo pavadinimas buvo pakeistas į PEC Zwolle 1971 m. ir į PEC Zwolle '82 1982 m. 

Iškart po bankroto naujam klubui buvo pasirinktas naujas pavadinimas: FC Zwolle. 

2012 m. balandžio 14 d. klubo pavadinimas buvo pakeistas į PEC Zwolle. Klubas pateko į aukščiausią šalies lygą.

; Pastarieji metai
2021–2022 m. rungtyniavo Eredivisie, tačiau liko paskutinėje vietoje (18) ir po sezono perkelti į žemesnį divizioną.

2022–2023 m. žaidė Eerste divisie (antroje pakopoje).

## Emblema

Vaizdas:FC-Zwolle.png|
Vaizdas:PEC Zwolle.png|


## Apranga
; Sportinės aprangos pokyčiai.
* Namuose žaidžia balta mėlyna apranga. 

## Pasiekimai

## Sezonai
; Pastarųjų metų sezonai

|}

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* [ Globalsportsarchive]
Arkadijus Šipunovas

**Arkadijus Šipunovas** (; g. 1927 m. lapkričio 7 d. – m. 2013 m. balandžio 25 d.) – tarybinis rusų ginklų konstruktorius. Rusijos mokslų akademijos narys (1991), buvęs valstybinės įmonės KBP ( 'Prietaisų gamybos konstravimo biuras' ; КБП) Tuloje generalinis direktorius ir generalinis konstruktorius.

A. Šipunovas 1950 m. baigė Tulos mechanikos institutą (specialybė „Šaulių ir artilerijos sistemos ir įtaisai“). 1950 m. pradėjo dirbti 61-ajame mokslinio tyrimo institute (НИИ-61, vėliau ЦНИИ „Точмаш“) Klimovske (Maskvos sritis). 1962 m. ėmė vadovauti 14-ajam Centriniam konstravimo biurui (), kuris 1966 m. buvo pervadintas į „*Prietaisų gamybos konstravimo biurą*“ (), o 1992 m. – į valstybinę įmonę KBP. Vadovaujančias pareigas paliko 2006 m.

Kūrė prieštankines valdomas raketas tankams ir pėstininkų kovos mašinoms, artilerijos sistemas. Kartu su V. Griazevu sukūrė GŠ automatinių patrankų, naudojamų orlaiviuose, laivuose, antžeminėse mašinose, šeimą (GŠ-30-1, GŠ-6-23, GŠ-23).

Mokslinės veiklos kryptys – automatinis valdymas, sistemų analizė, šiuolaikinių automatinių sistemų projektavimas. Daugiau kaip 200 publikacijų, 7 monografijų, daugiau kaip 500 išradimų autorius ir bendraautoris. Socialistinio darbo Didvyris, 3 TSRS Valstybinių, 2 Rusijos Valstybinių premijų laureatas.


File:GSh-301 cropped.jpg|Aviacinė patranka GŠ-30-1
File:GSh-23L cannon.jpg|Aviacinė patranka GŠ-23
|Aviacinė patranka GŠ-6-23
File:GSh-18 06.jpg|Pistoletas GŠ-18


## Nuorodos
* Шипунов Аркадий Георгиевич
Burton Albion FC

**Burton Albion FC** – Anglijos futbolo klubas iš Bertono. 

2008-2009 m. sezone tapo Conference National lygos nugalėtojais pakilo į Anglijos Antrąją futbolo lygą.

## Sezonai

|}

## Lietuviai

* Tomas Kalinauskas, saugas, (2024- m.)

## Išnašos

## Nuorodos
* http://www.burtonalbionfc.co.uk
Jonas Auksaburnis

**Jonas Auksaburnis** (345–407 m.) – vienas žymiausių krikščionių pamokslininkų, veikėjų ir rašytojų, Konstantinopolio arkivyskupas, šventasis. Dėl savo iškalbingumo pramintas Auksaburniu (*Chrizostomu*).

Jonas Auksaburnis pasikrikštijo būdamas 18 m. ir tapo Bažnyčios skaitovu. 381 m. buvo įšventintas diakonu, o 386 m. tapo presbiteriu. Tais pačiais metais Jonas Auksaburnis buvo paskirtas sakyti pamokslus pagrindinėje Antiochijos bažnyčioje.

397 m. prieš savo norą Jonas Auksaburnis buvo išrinktas Konstantinopolio vyskupu ir 398 m. įšventintas. Tačiau vietiniai dvasininkai Joną laikė per griežtu ir 403 m. „Sinode po ąžuolu“ jie Joną nušalino. Imperatorius pritarė šiam sprendimui ir galiausiai jį ištrėmė. Tačiau kilus Konstantinopolio gyventojų maištui ir pasipiktinimui, imperatorius Joną grąžino atgal.

Buvo sumanyta antrą kartą jį pašalinti iš Bažnyčios, tačiau jis vėl atsisakė. Kartą, besirengiantį krikštyti katuchumenus, kareiviai jį ištempė iš Bažnyčios, o krikšto vandenį, kaip teigiama, nudažęs kraujas. Galiausiai, 404 m. jis buvo ištremtas. Po trejų metų (407 m.) Jonas Auksaburnis mirė. 438 m. jo palaikai buvo grąžinti į Konstantinopolį ir palaidoti Apaštalų bažnyčioje.

Jonas buvo pagerbtas už savo drąsą ir pamaldumą. Nuo VI a. jis vadinamas Auksaburniu, nes buvo tikras pamokslų meistras. Šimtai išlikusių jo pamokslų ypač įžvalgiai atskleidžia graikiškos Biblijos prasmę ir rodo gebėjimą praktiškai pritaikyti klausytojams.
Dalia Michelevičiūtė

**Dalia Michelevičiūtė** (g. 1967 m. balandžio 17 d. Kaune, dokumentuose – Alytus) – Lietuvos teatro ir kino aktorė, šokėja.

## Biografija
Vaikystėje augo Alytuje, mokėsi Alytaus 5-ojoje vidurinėje mokykloje. Tėvams persikėlus į Anykščius, 1985 m. baigė Anykščių Jono Biliūno vidurinę mokyklą. Nuo vaikystės šoko pramoginius šokius.

Lietuvos muzikos akademijos Teatrinio meno fakulteto aktorinio meistriškumo katedroje baigė vaidybą (Jono Vaitkaus kurse, 1992 m. – bakalauro, 1996 m. – magistro studijas), 1994 m. – Vilniaus universitete lietuvių filologiją. 

Nuo 1992 m. Lietuvos nacionalinio dramos teatro aktorė, taip pat „Kristinos šokių namų“ šokių mokytoja.

## Kūryba
### Vaidmenys teatre
# Romulas didysis (1991) Princesė Ray
# Markizė de Sad (1992) Ana
# Teisieji (1992) Dora
# Jelizaveta Bam (1993) Jelizaveta Bam
# Lietaus pardavėjas (1993) Lizi Keri
# Persona (1994) Alma
# Svetimas (1995) Mari
# Mažosios tragedijos (Mocartas ir Saljeris, Don Žuanas, Maras) (1995) Mergaitė, komandoras.
# Trys seserys (1996) Olga
# P. S. Byla O. K.(1997) Motina-Mokytoja.
# Publika (1997) Ponia
# Laikas ir kambarys (1997) Nekantrioji moteris
# Moterų dainos (1998) Norma
# Roberto Zucco (1998) Sesuo
# Carmen (1998) Mersedes
# Ričardas III (1999) Karalienė Margarita
# Stotis N mieste (mono spektaklis) (2000)
# Lugnazado šventės šokiai (2001) Kristė
# Barboros Radvilaitės testamentas (2002) Barbora
# Grobis (2003) Fei
# Įstabioji ir graudžioji Romeo ir Džuljetos istorija (2003) Kapuleti
# Marija Stiuart (2004) Elžbieta
# Demonai. Nelabieji. Apsėstieji. Kipšai. (2005) Darija
# Meilė pagal grafiką (2005) Meri Smit
# Bunkeris (2006) Rašytojų sąjungos partorgė
# Pepė ilgakojinė (2007) Pepė ilgakojinė

### Vaidmenys kine
# Slaugė. Žuvies diena, 1989 m., rež. Algimantas Puipa
# Vienuolė. Pabudimas, 1989 m.
# Moteris-paukštė. Strazdas – žalias paukštis, 1989 m.
# Angelė. Mėnulio Lietuva, rež. Gytis Lukšas, 1997 m.
# Blondinė. Nuomos sutartis, 2002 m., režisierius K. Vildžiūnas
# Dora. Anastasija, 2006 m., rež. Maris Martinsons
# Nora. Nereikalingi žmonės, 2008 m., rež. M.Martinsons
# Liusė. Mano mylimas prieše (TV serialas), 2010 m., rež. Šarūnas Mikulskis.

## Įvertinimas
* Lietuvos kritikų sąjungos pripažinta geriausia 1993–1994 m. aktorė.
* 1996 m. Geriausios aktorės apdovanojimas už Olgos vaidmenį Antono Čechovo „Trijose seseryse“, rež. Eimuntas Nekrošius Tarptautiniame teatro festivalyje „Kontakt“, Torunėje.
* 1997 m. Lietuvos dramaturgų premija už moters vaidmenį Sigito Parulskio pjesėje „P. S. Byla O.K.“, rež. Oskaras Koršunovas.
* 1998 m. geriausios aktorės apdovanojimas už Angelės vaidmenį Gyčio Lukšo filme „Mėnulio Lietuva“ tarptautiniame Eurazijos kino festivalyje Almatoje, Kazachstanas.
* 1998 m. Lietuvos žiniasklaidos išrinkta geriausia aktore.
* 2008 m. „Sidabrinės gervės“ apdovanojimuose pelnė apdovanojimą už geriausią epizidonį moters vaidmenį filme „Nereikalingi žmonės“.

## Šaltiniai
Ryškas

**Ryškas** – kaimas Šilalės rajono savivaldybėje, 1 km į pietus nuo vakarinės Mišučių kaimo dalies, kairiajame Žiuržmočio krante. Kaimą iš visų pusių supa Pagramančio miškas.

## Gyventojai

## Šaltiniai
Romės Laukas

**Romės Laukas** – kaimas Šilalės rajono savivaldybėje, 2 km į šiaurės rytus nuo Pūtvės, dešiniajame Akmenos upės intako Sermo krante. Aukščiausias kaimo taškas – 50 metrų į šiaurę nuo kairiojo Irtuonos kranto – 110,3 m.

## Gyventojai

## Šaltiniai
Shannon Moore

**Shannon Brian Moore** (g. 1979 m. liepos 27 d.) – amerikiečių imtynininkas, šiuo metu kovojantis Total Nonstop Action Wrestling (TNA) lygoje.

Kartu su savo gerais draugais Matt Hardy ir Jeff Hardy yra įkūręs organizaciją OMEGA (). Buvo trumpam išėjęs iš WWE, į kurią grįžo 2006 metais, pradėjęs kovoti ECW divizione, po to perėjo į SmackDown divizioną. 2011 metų gruodžio 22 dieną Impact Wrestling Wild Card turnyre komandoje su Anarquia pralaimėjo prieš Eric Young ir ODB.

Shannon Moore yra vieną kartą tapęs WCW kovos be taisyklių čempionu. Pagrindiniai šio imtynininko judesiai yra: Halo, Mooregasm ir Bottoms Up.
Spekl-interferometrija

**Spekl-interferometrija** – labai mažos ekspozicijos nuotraukose su dideliu didinimu, kai žvaigždės vaizdas susideda iš šviesių dėmelių, kurie yra vadinami speklais. Kiekvienas iš jų yra žvaigždės vaizdas, kurį suformuoja bangos frontas, oro turbulencija ir teleskopo optika. Visų šių vaizdų matematinė analizė leidžia sudaryti tikrąjį žvaigždės vaizdą be atmosferos įnešamų iškraipymų su labai didele skiriamąja geba – 0,03″ kampu. Toks metodas padeda atskirti glaudžias dvinares žvaigždes ir gauti artimiausių žvaigždžių diskų vaizdus. Tačiau ir čia yra labai reikalingos trumpos ekspozicijos. Todėl spekl – interferometrijai naudojami galingiausi teleskopai ir šviesios žvaigždės.
Šoliai (Šilalė)

**Šoliai** – kaimas Šilalės rajono savivaldybėje, 1 km į pietus nuo Šilalės, kairiajame Lokystos upės krante, prie Krašto kelio jungiančio Šilalę su Šilute.

## Gyventojai

## Šaltiniai
Vaišnoriškė (Šilalė)

**Vaišnoriškė** – kaimas Šilalės rajono savivaldybėje, 2 km į šiaurės rytus nuo Šilalės, dešiniajame Ašučio intako Balčios krante. Dabar kaimo vietoje yra Šilalės miesto sodai.

## Gyventojai

## Šaltiniai
Zobielija

**Zobielija** – kaimas Šilalės rajono savivaldybėje, 1 km į šiaurę nuo Šilalės. Kaimo garbei mieste yra pavadinta gatvė Zobielijos vardu.

## Gyventojai

## Šaltiniai
Vaičiai

**Vaičiai** – kaimas Šilalės rajono savivaldybėje, 1 km į pietus nuo Biržų Lauko, kairiajame Akmenos krante, taip pat dešiniajame Bremenos krante. Kaime stovi atminimo ženklas rezistentų Beržinių šeimai, Lebrikų šeimos koplyčia.

## Istorija

Senasis kaimo pavadinimas buvo Bremena, pirmą kartą paminėta 1562 metų Karšuvos valsčiaus inventoriuje, kai kaimas priklausė Gramančios vaitystei. Kaime stovi XIX a. pabaigoje statytas vandens malūnas – karšykla. Iki 1962 m. malūną suko Akmena, vėliau malūnas elektrifikuotas. Šiauriau malūno stūkso Vaičių piliakalnis, vadinamas Švedkalniu.

## Gyventojai

## Šaltiniai
Žviliai

**Žviliai** – kaimas Šilalės rajono savivaldybėje, 0,5 km į vakarus nuo Biržų Lauko, dešiniajame Akmenos krante. Kaime yra III–XII amžių Žvilių kapinynas, kuris gerai ištyrinėtas 1968 ir 1983–1989 m. Šiame kapinyne rasti akmenų vainikai. Akmens druskos telkinys.

## Gyventojai

## Šaltiniai
Exeter City FC

**Ekseterio FC** – Anglijos futbolo klubas iš Ekseterio.

## Istorija

2009-2010 m. sezone rungtyniavo Anglijos Pirmojoje futbolo lygoje.

## Sezonai

|}

## Lietuviai
* Rytis Leliūga, saugas 2005–2006 m.

## Išnašos

## Nuorodos

*
Brentford FC

**Brentford FC** – Anglijos futbolo klubas iš Brentfordo (vakarų Londonas).

## Istorija

## Pasiekimai

## Sezonai

|}

## Išnašos

## Nuorodos
* Oficiali klubo svetainė
Boeing 7x7

**Boeing 7x7** yra terminas naudojamas Boeing komercinių oro lainerių serijos apibūdinimui, t. y. Boeing 707, 717, 727, 737, 747, 757, 767, 777, ir 787 lėktuvams. Šią seriją galima palyginti su Airbus A300-A380 orlaivių serija.

Pažymėtina, kad kartais šis apibūdinimas gali būti painiojamas su „7X7“ (su didžiąja raide X) = kodiniu Boeing 767 pavadinimu jo kūrimo metu. Kiti panašūs apibūdinimai yra 7N7 (Boeing 757), 7E7 (Boeing 787) ir Boeing 7J7.

## Foto galerija


Image:Egypt_Air_Boeing_707_in_Malta.jpg|Boeing 707
Image:B717atUSM.jpg|Boeing 717
Image:B727_DHL_AKL.jpg|Boeing 727
Image:Helios_737_olympia.jpg|Boeing 737
Image:Air_Force_One_on_the_ground.jpg|Boeing 747
Image:Britannia.b757-200.g-byal.arp.jpg|Boeing 757
Image:AJX-B767300ER-JA8971-01.jpg|Boeing 767
Image:American.airlines.b777.arp.jpg|Boeing 777
Image:Boeing_787_Roll-out.jpg|Boeing 787


## Taip pat skaitykite
* Boeing
* Oro laineris
Taricha

**Taricha** (, ) – miestas pietų Bolivijoje, 1854 m aukštyje, Nuevo Gvadalkviro upelio slėnyje. Tarichos departamento centras. 215 tūkst. gyventojų (2024 m.). Maisto (vyno, pieno, vaisių), keramikos, tekstilės pramonė. Yra katedra, kolonijinio laikotarpio pastatų.

## Istorija

Dabartinio miesto apylinkės nuo seno buvo apgyvendintos vietinių indėnų (čurumatų, tomatų). Konkistadorai miestą įkūrė 1574 m. ir pavadino *Villa de San Bernardo de la Frontera de Tarixa*. Kolonijiniu laikotarpiu buvo žemdirbystės ir vynininkystės centras. 1817 m. prie Tarichos įvyko Tablada de Tolomosos mūšis tarp nepriklausomybės kovotojų ir rojalistų. 1826 m. Taricha inkorporuota į Boliviją (iki tol priklausė Argentinai).

## Sportas
* CD Real Tomayapo – futbolo klubas; rungtyniavo aukščiausioje lygoje.
* Namų rungtynes žaidžia IV Centenario stadione (), talpinančiame 15 tūkst. žiūrovų.

## Išnašos

## Nuorodos
*
Amelle Berrabah

**Amelle Berrabah** (g. 1984 m. lapkričio 22 d.) – anglų dainininkė, viena iš trijų pop grupės „Sugababes“ narių. Berrabah yra marokiečių kilmės.

## Biografija

### Karjera
Prieš prisijungiant prie „Sugababes“ Amelle dirbo karštų mėsos patiekalų parduotuvėje, ir buvo įkūrusi grupę „Boo2“ su savo seserimi Samiya. Kadangi nei viena grupės daina nebuvo oficialiai išleista, Vokietijos grupė „Monrose“ perdainavo „Boo2“ dainą „Ooh La La“, taip pat kita vokiečių grupė „Room2012“ perdainavo dvi grupės dainas – „Naughty But Nice“ ir „Head Bash“.

Kai 2005 metų pabaigoje Mutya Buena paliko „Sugababes“, grupės vadybininkas susisiekė su Amelle ir pasiūlė prisijungti prie grupės. Berrabah 2005 m. gruodžio 21 d. tapo oficialiai trečia „Sugababes“ nare.

„Sugababes“ pabaigė „Taller In More Ways“ turą su Berrabah 2006 metų pavasarį, taip pat grupė koncertavo kartu su kita Anglijos grupe „Take That“. Šiame ture Amelle susipyko su „Take That“ nariu Gary Barlow, ir nuo tada jie abudu įžeidinėjo vienas kitą spaudoje. Tačiau vėliau Barlow atsiprašė ir jiedu susitaikė.

Berrabah pirmasis singlas su grupe buvo iš naujo įrašyta daina „Red Dress“, kurią galima rasti ketvirtame „Sugababes“ albume „Taller in More Ways“. „Sugababes“ iš naujo išleido albumą „Taller in More Ways“ 2006 metų vasario 27 d., naujame albumo viršelyje pavaizduota Berrabah. Buvo iš naujo įrašytos trys dainos su Berrabah („Gotta Be You“, „Follow Me Home“ ir singlas „Red Dress“). Iš naujo išleistoje versijoje Berrabah kartu parašė dainą su Keisha Buchanan ir Heidi Range, pavadinimu „Now You’re Gone“. „Follow Me Home“ buvo paskutinis singlas, 2006 m. birželio 5 d. išleistas iš albumo „Taller in More Ways“.

2006 m. lapkričio 13 „Sugababes“ išleido geriausių hitų rinkinį pavadinimu „“, kuriame buvo galima girdėti Berrabah balsą trijose dainose – „Red Dress“ ir dviejose naujose dainose „Easy“ ir „Good To Be Gone“.

„Sugababes“ singlas „About You Now“, išleistas 2007 m. rugsėjo 24 d., tapo „Sugababes“ šeštuoju singlu, kuris pasiekė Jungtinės Karalystės topo pirmąją vietą. „Change“ buvo pirmasis „Sugababes“ albumas, kuriame pirmąkart buvo visi vokalai – Berrabah, Buchanan ir Range – įrašyti kartu. Albumas buvo išleistas 2007 m. spalio 8 d. ir debiutavo #1 vietoje oficialiame Jungtinės Karalystės albumų tope.

## Asmeninis gyvenimas
Amelle vaikinas Freddie Fuller buvo areštuotas 2007 m. vasarį, už pasikėsinimą išprievartauti Berrabah jaunesniąją seserį Samiya. Tačiau policija vėliau atskleidė, jog Freddie tariamo įvykio metu buvo už penkių mylių, savų tėvų namuose. Ir Fuller spalio mėnesį buvo išteisintas. Vėliau Berrabah sesuo, pasakė, jog šis įvykis buvo tik „baisus sapnas“.

2007 m. balandžio 28 d. Amelle buvo areštuota dėl 18-metės užpuolimo viename „Bar Med“ klube. Naujienų laikraščiai „The Daily Mirror“ ir „The Sun“ pranešė, jog pop žvaigždė praleido naktį policijos areštinėje, prieš ją išleidžiant už užstatą.

## Šaltiniai

## Nuorodos

* Sugababes Oficiali svetainė internete 
* Apie Amelle Berrabah Imdb.com
* SugababesOnline – Fanų klubas
Florianopolis

**Florianopolis** () – miestas pietryčių Brazilijoje, Santa Katarinos (tiltu sujungta su žemynu) ir aplinkinėse salose Atlanto vandenyne. Santa Katarinos valstijos sostinė. 406,6 tūkst. gyventojų (2006 m.); su priemiesčiais – virš 800 tūkst. Florianopolis – svarbus turistinis centras visoje Brazilijoje (paplūdimiai, azorietiška kultūra, kolonijinė architektūra).

## Istorija

Santa Katarinos salos kolonizacija ispanų pradėta 1542 m. Po šimtmečio teritoriją užvaldė portugalai. Florianopolis įkurtas 1726 m. Dauguma miesto gyventojų sudarė atvykėliai iš Azorų salų ir dabar suteikiantys savitą kultūrinį atspalvį miestui.

## Sportas

* Avaí Futebol Clube - futbolas

* Figueirense Futebol Clube – futbolas
Kontinentų dreifo teorija

**Kontinentų dreifo teorija** - teorija, 1912 m. pasiūlyta vokiečių geografo Alfredo Vėgenerio, aprašanti kontinentų judėjimą, susijungimą ir skilimą. Ši teorija remiasi plokščių tektonika.

Ypatingą susidomėjimą kelia tie Žemės vystymosi periodai, kai kontinentai susijungdavo į vieną didelį superkontinentą ir kai šis skildavo. Žinomi penki ar šeši (visi mokslininkai pripažįsta tik du superkontinentus - Rodinija ir Pangėja) kontinentų susijungimai į superkontinentą per visą Žemės istoriją.
GŠ-6-23

**GŠ-6-23** (; ) – tarybinė (dabar rusiška) šešiavamzdė aviacinė 23 mm kalibro automatinė patranka, sukonstruota V. Griazevo ir A. Šipunovo.

Patrankos konstravimui vadovavo Vasilijus Griazevas. Serijinė gamyba pradėta 1972 m., ginkluotėn priimta 1974 m.

Patranka skirta naikinti tiek antžeminius, tiek oro taikinius (įskaitant sparnuotąsias raketas). Naudojama lėktuvuose MiG-31, Su-24.

Patrankos schema analogiška 23 mm šešiavamzdės aviacinės patrankos AO-19 schemai, tačiau vamzdžių bloką įsuka ne pneumatinis starteris, o kasetinis pirostarteris, turintis 10 piropatronų.
Patrankos vamzdžiai su spynomis sujungti į vieną bloką, kuris sukasi nejudamame apvalkale. Spynos juda išilgai pabūklo išilginės ašies. Per vieną ciklą vamzdžių blokas apsisuka 1 kartą, kiekvienas vamzdis vieną kartą užtaisomas ir iššaunamas. Šaudant serija blokas sukasi nesustodamas.
Pradedant šaudyti bloką įsuka pirostarteris su dujiniu stūmokliu. Pirostarteris naudoja PPL () piropatronus. Panašius piropatronus naudoja ir europinės revolverinės patrankos DEFA 554 ir Mauser BK-27.
Įsukus bloką toliau patranka naudoja vien šūvių dujų energiją. Parako dujos iš vamzdžių per dujų nukreipimo angas patenka į dujinį variklį. Ši schema pranašesnė už gatlingus su išoriniu sukimo varikliu (elektriniu, pneumatiniu, mechaniniu), nes:
* įsukimas užtrunka mažiau, todėl patranka greičiau pradeda šaudyti, kas itin svarbu aviacinėms patrankoms.
* mažiau apkrauna lėktuvo elektros sistemą.
Patranka valdoma elektriškai, naudojant 27 V pastovios srovės šaltinį.

Patranka naudoja 23×115 mm AM-23 šovinius su skeveldriniais ardomaisiais padegamaisiais ir šarvamušiais padegamaisiais trasuojamaisiais sviediniais, kurių masė 174 g. Tokius pat šovinius naudoja ir GŠ-23 patrankos.

GŠ-6-23 (Rusija) ir M61 Vulcan (JAV) palyginimas:
* GŠ-6-23 šaudymo sparta 50-66 % didesnė
* GŠ-6-23 sviedinys sunkesnis
* M61 Vulcan sviedinio pradinis greitis didesnis

Dėl didelės šaudymo spartos greitai išnaudojami šoviniai. Pvz., lėktuvas MiG-31 savo 800 šovinių išnaudoja greičiau kaip per 2 sekundes.

## Modernizuotas variantas
Modernizuotas patrankos variantas vadinasi GŠ-6-23M (). Šovinių komplektas – 500 vnt.

## Nuorodos
* ГШ-6-23М, 23-мм шестиствольная авиационная пушка 
* Немного о роторных пулеметах
Tobolskas

**Tobolskas** () – miestas Rusijoje, Vakarų Sibire, Tiumenės srityje, prie Tobolo ir Irtyšiaus upių santakos. Tobolsko rajono ir Tobolsko miesto savivaldybės centras. 113,8 tūkst. gyventojų (2005 m.). Upių uostas. Naftos chemijos, žuvies pramonė. Socialinė edukacinė akademija. Yra kremlius, Šv. Sofijos soboras, paminklas Jermakui. Apylinkėse gausu kurganų.

## Istorija

Miestas įkurtas 1587 m. Jermako vadovaujamų kazokų, vietoje totorių miesto Kašlyko. Tobolskas įkurtas kaip Sibiro įsisavinimo centras. 1590 m. jam suteiktas miesto statusas. Nuo 1708 m. buvo Sibiro provincijos, besidriekiančios nuo Uralo kalnų iki Didžiojo vandenyno, sostinė. 1796–1920 m. – Tobolsko gubernijos administracinis centras. Dar vėliau – 1923–1932 m. Uralo srityje esančios Tobolsko apskrities ir Tobolsko ujezdo centru, 1935–1944 m. – Omsko srityje esančios Tobolsko apskrities centru.

Po Spalio revoliucijos miesto reikšmė sumenko.

## Žymūs žmonės
Tobolske gimė žymus rusų chemikas Dmitrijus Mendelejevas bei dailininkas Vasilijus Perovas.
Heidi Range

**Heidi India Range** (g. 1983 m. gegužės 23 d.) yra dainininkė ir viena iš trijų pop grupės „Sugababes“ narių.

## Biografija

### Karjera
Heidi pradėjo dainuoti ankstyvoje vaikystėje. Jos pirmasis šou buvo, kai Range buvo treji metai, ji atliko „Hey Little Hen“, „Neptune“ teatre Liverpulyje. Taip pat ji vėliau įrašė keletą solo dainų. Tačiau savo muzikinę karjerą ji pradėjo grupėje „Atomic Kitten“, kai jai tebuvo 15, ir jinai buvo viena iš grupės įkūrėjų. Heidi balsą buvo galima išgirsti „Atomic Kitten“ demo kasetėse, tačiau ji paliko grupę 1999, nes ji labiau mėgo dainuoti R&B. Kai Siobhán Donaghy paliko grupę „Sugababes“ 2001 metais, Heidi dalyvavo atrankoje į trečiosios narės vietą. Mutya Buena ir Keisha Buchanan buvo sužavėtos jos dainavimu, ir tokiu būdu Range tapo „Sugababes“ nare.

Kai 2001 m. Range tapo „Sugababes“ narė, grupė pasirašė kontraktą su įrašų kompanija „Island Records“, ir netrukus išleido albumą „Angels with Dirty Faces“. Šis albumas buvo sėkmingai išleistas ne tik gimtojoje Anglijoje, bet ir visoje Europoje. Nuo tada Heidi su „Sugababes“ mėgaujasi sėkme. Šešeri singlai pasiekė Jungtinės Karalystės topo #1 vietą, o penkeri albumai tapo platininiais. Taip pat „Sugababes“ albume „Three“ galima išgirsti Range solinę dainą „Sometimes“.

Range yra laimėjusi „Contribution In Music Award“ ('Indėlis į muziką') apdovanojimą 2006 m. Liverpulyje. Ji yra patvirtinusi, jog ji šiuo metu rašo dainas dar nežinomam atlikėjui, kuris turėtų išleisti albumą kitais metais. Taip pat ji yra vienintelė iš „Sugababes“ narių, kuri buvo seksualiausių moterų pasaulyje sąraše, ir pasiekė 94 vietą.

## Asmeninis gyvenimas
Heidi susitiko savo dabartinį vaikiną Dave Berry 2003 metais. Dave yra MTV laidų vedėjas ir modelis. Jie kartu pasirodė laidoje „Allstar Mr and Mrs“ 2008 m. gegužės 24 d., kur jie nugalėjo kitą įžymybių porą ir laimėjo £15 000 labdarai.

Heidi buvo du kartus hipnotizuota, dėl jos baimės skristi lėktuvu. Taip pat ji yra 1,57 m ūgio.

## Šaltiniai

## Nuorodos

* Heidi Range fanų klubas 
* Sugababes Oficiali svetainė internete 
* Apie Heidi Range Imdb.com
* SugababesOnline – Fanų klubas
HVV Den Haag

**Hagos HVV** – Nyderlandų futbolo klubas  iš Hagos.

## Istorija

## Pasiekimai

## Išnašos

## Nuorodos
* Oficiali klubo svetainė
SC Telstar Velsen

**Velseno „Telstar“** – Nyderlandų futbolo klubas, įkurtas Velsene sujungus VSV Velsen ir Stormvogels Ijmuiden klubus. Klubai žaidė po to atskirai mėgėjų lygose, bet 2001 m. vėl susijungė. Klubo namų stadionas – 3 625 žiūrovus talpinatis „Rabobank IJmond Stadion“.

## Istorija
IJVV Stormvogels ir kaimyninis klubas VSV Velsen žaidė profesionalų lygose. 1963 m. liepos 17 d. dėl finansinių problemų abiejuose klubuose įvyko šių klubų profesionalių ekipų susijungimas. 

Naujasis klubas buvo pavadintas **Telstar**, tais metais paleidus Telstar ryšio palydovą. O „Stormvogels“ ir VSV perėjo į mėgėjų futbolą. 

2001 m. Telstar ir Stormvogels vėl susijungė ir šį kartą sudarė **Stormvogels Telstar**. Šis susijungimas buvo nutrauktas 2008 m. liepos 1 d., o profesionalų padalinys toliau buvo **Telstar**.

## Apranga
; Sportinės aprangos pokyčiai.
* Namuose žaidžia balta raudona apranga. 

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
RAP Amsterdam

**Amsterdamo RAP** – buvęs Nyderlandų futbolo klubasiš Amsterdamo.

## Istorija

1887 m. įkurtas Amsterdame sujungus tris klubus: RUN Amsterdam, Amstels Amsterdam ir Progress Amsterdam. 

1914 m. prijungtas prie Volharding Amsterdam klubo.

## Pasiekimai

## Išnašos

## Nuorodos
*
VOC Rotterdam

**Roterdamo VOC** – Nyderlandų futbolo klubas iš Roterdamo.

## Istorija

1904 m. įkurtas Roterdame sujungus Volharding Rotterdam ir Olympia Rotterdam klubus.

## Pasiekimai

## Išnašos

## Nuorodos
* [ Oficiali klubo svetainė]
* RSSSF duomenų bazė
TSV NOAD

**Tilburgo NOAD** – Nyderlandų futbolo klubas iš Tilburgo. 

## Istorija

2008 m. rungtyniavo mėgėjų lygoje.

## Pasiekimai

## Išnašos

## Nuorodos
*
RKVV Wilhelmina

**Hertogenboso „Wilhelmina“** – Nyderlandų futbolo klubas iš Hertogenboso. 

## Istorija

1965 m. profesionalai prisijungė prie FC Den Bosch klubo, tad klubas liko mėgėjiškas.

## Apranga
; Sportinės aprangos pokyčiai.
* Namuose žaidžia geltona juoda apranga. 

## Pasiekimai

## Išnašos

## Nuorodos
*
Buchara

**Buchara** (, ) − miestas centriniame Uzbekistane, prie istorinio Šilko kelio. Vilajeto centras. Transporto centras − nutiesti geležinkeliai į Samarkandą, Karšį, Čardžou, automobilių keliai jungia su Nukusu, Samarkandu, Čardžou, Turkmenabatu, veikia tarptautinis oro uostas. Išplėtota naftos perdirbimo, statybinių medžiagų, maisto, baldų, tekstilės, avalynės, medžio apdirbimo pramonė, taip pat dailieji amatai, medvilnės valymas, šilko vijimas. Nuo 1990 m. veikia universitetas. Yra istorijos ir kraštotyros, metalo kalybos, keramikos muziejai, botanikos sodas.

## Istorija
Buchara − vienas seniausių ir istoriškai svarbiausių Vidurinės Azijos miestų. Miesto amžius siekia daugiau nei 2500 m., nors apylinkės gyvenamos nuo priešistorinių laikų. Pasak legendos, jo įkūrėjas − Turkestano valdovas Afrasiabas. Kadangi Buchara buvo prie Šilko kelio, čia klestėjo prekyba, buvo svarbi karavanų stotis. Senovėje priklausė Sogdo regionui − Achamenidų imperijos provincijai. II−III a. priklausė Kangiujo valstybei, vėliau − Eftalitų valstybei, Vakarų Tiurkų kaganatui. VII a. išplito islamas. Buchara tapo svarbiu religiniu bei mokslo centru. XVI a. miestą apjuosė gynybinė siena. Buchara tapo galingo Bucharos chanato sostine. Į Bucharą vedė karavanų keliai, išaugo amatai, prekyba. XIX a. miestą užėmė Rusijos imperija, vėliau − TSRS, ir priskyrė prie Uzbekijos TSR. Nuo 1938 m. iki 1992 m. srities centras. Nuo 1992 m. vilajeto centras.

## Architektūra
Buchara − unikalus savo architektūriniu paveldu miestas. Dėl to 1993 m. įtrauktas į UNESCO pasaulio paveldo sąrašą. Bucharos senamiesčiui būdinga viduramžių arabiška (IX−XVII a.) architektūra su siauromis gatvelėmis, bazarais. Išlikusi miesto gynybinė siena, Arko citadelė, Talipačo vartai, architektūriniai kompleksai ir ansambliai (Bachaudino Nakšbando, Liabi chauzo, Chodža Gaukušano, Poi Kaljano, Čork Bakro ir kt.), mauzoliejai (Saif ad Din Bocharzi, Samanidų − IX−X a., Čašma Ajubo), gausu medresių, mečečių, minaretų (garsiausias − Kaljano).

## Galerija

Image:Samanid Mausoleum.jpg|Samanidų mauzoliejus
Image:Bukhara03.jpg|Miri Arab medresė
Image:Chor Minor.jpg|Čor Minoras


## Sportas
* FK Buxoro futbolo klubas.
* „Buxoro Arena“, talpa 22 700.

## Šaltiniai
Revolverinė patranka

**Revolverinė patranka** – automatinė patranka, kuri turi vieną vamzdį ir būgną su daug šovinių lizdų kaip revolveris.

Revolverinė patranka skiriasi nuo gatlingo tipo patrankos, nes gatlingai turi daug vamzdžių su šovinių lizdais ir spynomis, sujungtų į besisukantį bloką. Tuo tarpu revolverinėje patrankoje sukasi tik būgnas su šovinių lizdais.

Revolverinės patrankos naudojamos daugiausia orlaiviuose. Jos buvo sukurtos Antrojo pasaulinio karo pabaigoje. Revolverines patrankas kuria ir naudoja daugiausia Europoje. Tuo tarpu JAV daugiausia naudoja gatlingo tipo aviacines patrankas. Rusija (anksčiau TSRS) taip pat dažniau naudoja gatlingus.

Tipiškas revolverinės patrankos pavyzdys yra Mauser MK 213, pagal kurį kurtos beveik visos kitos to tipo patrankos. Pagal šį pavyzdį D. Britanija ir Prancūzija po karo sukonstravo 30 mm ADEN ir DEFA patrankas. JAV taip pat sukūrė keletą tokių patrankų, tačiau ginkluotėn daugiausia priimtos gatlingo tipo automatinės patrankos.

Dabar viena geriausių revolverinių patrankų laikomas Mauser BK-27. Laivo patranka *Rheinmetall Millennium 35 mm Naval Gun System* yra stambiausia revolverinė patranka.

Revolverinių patrankų šaudymo sparta mažesnė negu gatlingo patrankų, nes visi sviediniai iššaunami iš vieno vamzdžio, kuris labai sparčiai šaudant smarkiai kaista. Gatlingo patrankos šaudo iki 10 000 šūvių/min. sparta (tai rusiška GŠ-6-23), tuo tarpu revolverinių patrankų sparta paprastai iki 2 000 šūv./min.

Revolverinės patrankos paprastai turi didesnę pradinę šaudymo spartą, kadangi pradedant šaudyti jos turi įsukti mažesnę masę – tik būgną. Tuo tarpu gatlinginių patrankų sukamasis blokas žymiai masyvesnis, nes jame yra visi vamzdžiai su šovinių lizdais. JAV gatlinginių patrankų didžiausia šaudymo sparta pasiekiama tik po pusės sekundės, kai blokas įsisuka. Dėl šių ypatybių tos pačios masės revolverinė patranka gali šaudyti stambesnio kalibro sviediniais, negu gatlinginė patranka.

Dabartinės aviacinės revolverinės patrankos būna 27–30 mm kalibro, tuo tarpu tipiškos naikintuvų gatlinginės patrankos būna 20–25 mm kalibro.
Bachčisarajaus taika

**Bachčisarajaus taika** – 1681 m. sausio 3 d. Bachčisarajuje pasirašyta sutartis tarp Rusijos, Osmanų imperijos ir Krymo chanato, kuria užbaigtas Rusijos - Turkijos karas (1676-1681). Pagal šią taiką sutarta:
* sudaryti paliaubas 20 metų;
* nustatyti sieną Dniepro upe;
* sumokėti Krymo chanams duoklę už 3 praėjusius metus ir vėliau kasmet;
* Krymo chanas ir Turkijos sultonas pasižadėjo nesitarti su Rusijos priešais;
* Kijevas pripažintas Rusijai.
Bachtiarai

**Bachtiarai** – kurdams ir lurams gimininga tauta, gyvenanti daugiausia Irano Didžiajame Luristane, tarp Šusterio vakaruose ir Isfahano rytuose. Tikintieji - musulmonai. Beveik visi klajokliai, verčiasi gyvulininkyste. 

Iki XX a. pradžios mokėdavo persams metinę duoklę. 1906-11 m. prisidėjo prie persų konstitucionalistų nuverčiant absoliutizmą Persijoje. Bachtiarų separatizmą ilgą laiką palaikė anglai, kurie siekė savo ekonominių interesų gynimo Irane (Anglo-Persian Oil Co.). Ilgai turėtos autonomijos bachtiarai nustojo maždaug nuo 1925-1926 m. Riza Chanui įgyvendinus šalies centralizaciją.
Pišas

**Pišas** (; ; prūs. *Pīsis*) – miestas Varmijos Mozūruose (šiaurės rytų Lenkija). 19,3 tūkst. gyventojų (2006). Miestas įsikūręs prie Rosio ežero ir Pisos upės. Pišo apskrities centras. Pišo apskrityje yra didžiausias Lenkijoje Sniardvų ežeras.

## Istorija

1345 m. vokiečiai čia pradėjo statyti pilį. Iki tol čia gyveno prūsai. Iki 1945 m. Pišas priklausė Rytų Prūsijai, buvo Johanisburgo apskrities centras.
AFC Amsterdam

**Amsterdamo FC** – Nyderlandų futbolo klubas  iš Amsterdamo. 

## Istorija
1895 m. sausio 18 d. įkurtas **Amsterdamsche Football Club**.

2021–2022 m. sezone rungtyniavo Tweede Divisie (III pakopa) ir joje užėmė šeštąją vietą.

## Apranga
; Sportinės aprangos pokyčiai.
* Namuose žaidžia juoda raudona apranga. 
* Išvykose gali rungtyniauti balta apranga arba alternatyvia apranga.

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* ''voetballegends.nl''  
* ''hollandsevelden.nl'' 
* Globalsportsarchive
Pilkalnis (reikšmės)

**Pilkalniu** vadinamos gyvenvietės:

## Lietuva
* Raseinių rajone;
* Šiaulių rajone.

## Rusija
### Karaliaučiaus sritis
* Gusevo rajone;
* Krasnoznamensko rajone (buvęs Rytprūsių apskrities centras);
* Oziorsko rajone, buvusioje Darkiemio apskrityje;
* Oziorsko rajone, buvusioje Gumbinės apskrityje.

## Taip pat skaitykite
* Piliakalnis (reikšmės)
Mrongovas

**Mrongòvas**  (; ) – miestas Varmijos Mozūruose (šiaurės rytų Lenkija). 21,8 tūkst. gyventojų (2006).

## Istorija

1348 m. čia pilį pastatė kryžiuočiai, ji vadinosi ***Zensburgas*** (). Miestas iki 1945 m. priklausė Rytų Prūsijai, buvo Zensburgo apskrities centras. 1947 m. miestas pavadintas *Mrongovu* dvasininko ir kašubų tautosakos rinkėjo K. C. Mrongovijaus (1764–1855) garbei.

## Šaltiniai
Bartolomėjus Kolumbas

**Bartolomėjus Kolumbas** (*Bartolomé Colón*; 1461–1515 m.) – ispanų keliautojas, jaunesnysis Kristupo Kolumbo brolis.

## Biografija

Gimimo vieta nežinoma. Po 1470 m. dirbo Lisabonoje žemėlapių braižytoju, kur tiekė informaciją broliui apie portugalų keliones. Vėliau persikėlė į Prancūziją, o Kristupui išvykus į Ameriką – į Ispaniją. 1494 m. išplaukė į Espanjolą, kur sutiko Kristupą Kolumbą. Saloje gyveno 6,5 m., gavo adelantado titulą, buvo atsakingas už laivus. 1496–1498 m. tyrinėjo Osamos upės žiotis ir įkūrė Santo Domingo miestą, vėliau tapusį kolonijos centru. Valdžią paėmus Fransiskui de Bobadilijai, 1500 m. Bartolomėjus ir Kristupas buvo suimti, grąžinti į Ispaniją ir įkalinti. Dalyvavo ketvirtojoje Kolumbo kelionėje. 1515 m. mirė Santo Dominge.
Rešlius

**Rešlius** (; ) – miestas Varmijos Mozūruose (šiaurės rytų Lenkija). 5,1 tūkst. gyventojų (2006). Išlikusi gotikinė vyskupų pilis, Šv. Petro bažnyčia.

## Istorija

1350 m. šiose vietose kryžiuočiai pradėjo statyti pilį. Iki 1945 m. miestas priklausė Rytų Prūsijai, buvo Rioselio apskrities centras.
Nidzica

**Nidzica** (; ) – miestas Varmijos Mozūruose (šiaurės Lenkija), tarp Olštyno ir Mlavos. 14,8 tūkst. gyventojų (2007).

## Istorija

Miestą 1355 m. įkūrė kryžiuočiai, 1381 m. jam suteiktos miesto teisės. Nidzica iki 1945 m. priklausė Rytų Prūsijai, buvo Neidenburgo apskrities centras.